Document ID: 32004R1055

KOMISIJAS REGULA (EK) Nr. 1055/2004
(2004. gada 28. maijs)
par licenču izsniegšanu dažu sagatavotu vai konservētu citrusaugļu (konkrēti - mandarīnu u. c.) importam no 2004. gada 11. aprīļa līdz 2005. gada 10. aprīlim
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1994. gada 22. decembra Regulu (EK) Nr. 3285/94 par kopējiem importa noteikumiem un Regulas (EK) Nr. 518/94 (1) atcelšanu,
ņemot vērā Padomes 1994. gada 7. marta Regulu (EK) Nr. 519/94 par kopēju kārtību, kura piemērojama importam no dažām trešām valstīm un kura atceļ Regulas (EEK) Nr. 1765/82, 1766/82 un 3420/83 (2),
ņemot vērā Komisijas 2004. gada 7. aprīļa Regulu (EK) Nr. 658/2004, ar ko ievieš galīgu aizsargpasākumu pret dažu sagatavotu vai konservētu citrusaugļu (konkrēti - mandarīnu u. c.) importu (3), un jo īpaši tā 8. panta 1. punktu,
tā kā:
(1)
Daudzums, par kuru tradicionālie importētāji un jaunie importētāji ir iesnieguši pieteikumus pēc licencēm atbilstoši Regulas (EK) Nr. 658/2004 5. pantam, pārsniedz daudzumu, kas ir noteikts Ķīnas Tautas Republikas izcelsmes produktiem.
(2)
Tagad ir nepieciešams katrai importētāju kategorijai noteikt daudzuma, par kuru ir iesniegts pieteikums, proporciju, kuru var importēt atbilstoši licencei,
IR PIEŅĒMUSI ŠO REGULU.
1. pants
Importa licences, pēc kurām ir saņemti pieteikumi atbilstoši Regulas (EK) Nr. 658/2004 5. panta 1. punktam, tiks izsniegtas procentuāli no daudzuma, par kuru ir iesniegts pieteikums, saskaņā ar šeit pievienoto pielikumu.
2. pants
Šī regula stājas spēkā 2004. gada 2. jūnijā.
Šī regula ir spēkā līdz 2005. gada 10. aprīlim.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 28. maijā

Labels: 3
17
18
5